גליה עוז

ממוזער|250 פיקסלים|גליה עוז, 2020
**גליה עוז** (נולדה ב-8 ביוני 1964) היא סופרת ילדים ונוער, תסריטאית ובמאית סרטים תיעודיים ישראלית. זוכת פרס ראש הממשלה לסופרים עבריים לשנת 2012.

## ביוגרפיה
נולדה ב-1964 בקיבוץ חולדה לנילי ועמוס עוז. למדה בחוג לקולנוע וטלוויזיה באוניברסיטת תל אביב.

עוז נפגשת עם תלמידים ברחבי הארץ, מרצה בפני קהלים שונים ומלמדת סדנאות לילדים בספריות ציבוריות. פרסמה מאמרים ב"הארץ" בנושאים אקטואליים, בין השאר על מצבם של ילדים בעת הנוכחית.

### ספרי ילדים
הספרים בסדרת "שקשוקה" שכתבה לילדים, היו לרבי מכר בישראל וזכו במעמד זהב ופלטינה. הספרים ראו אור גם בארצות הברית, צרפת, ספרד וברזיל. על סדרת "שקשוקה" זכתה עוז בפרס ראש הממשלה לסופרים עבריים בתשע"ב. ספרה "שקשוקה מאמצת חתול איום ונורא" זכה בעיטור "הפנקס" לספר ראשית-קריאה מצטיין לשנת 2011. ובשנת 2018 זכה הספר "מתי כבר החתול שלנו יאהב אותנו?" בעיטור "הפנקס" לספר ילדים מצטיין לשנת 2018.

ספרה "אני מייקי" זכה בפרס דבורה עומר לשנת 2018.

ההצגה "שקשוקה ושוד הלימונים הגדול" על פי סדרת ספריה מוצגת בתיאטרון אורנה פורת (במאית - שירילי דשא).

בערוץ "כאן חינוכית" משודרת מאז 2021 הסדרה "שקשוקה" המבוססת על ספריה "שקשוקה" ו"אני מייקי".

### סרטים תיעודיים
סרטיה התיעודיים, העוסקים בנושאים חברתיים ופוליטיים, שודרו במסגרות טלוויזיוניות שונות והוקרנו בפסטיבלים בישראל ובעולם.

בין הסרטים שביימה: ״למרוד במלכות״ (2007), ״קולף הסברס״ (2008), ״יהודים עכשיו״ (2010) ו״שקופים״ (2013).

### דבר שמתחפש לאהבה
בפברואר 2021 ראה אור ספרה הראשון למבוגרים "דבר שמתחפש לאהבה". בספר זה היא מתארת את ילדותה וטוענת שאביה, עמוס עוז, הכה אותה והתעלל בה רגשית בילדותה, וכי ההתעללות הנפשית וההטרדות נמשכו עד יום מותו.

אמה ושני אחיה - אחותה הבכורה ההיסטוריונית פניה עוז-זלצברגר ואחיה הצעיר דניאל עוז - הכחישו את עיקר טענות הספר. דניאל עוז פרסם בשנת 2022 את ספרו "אוסף צדפים" שבו ביקש להפריך את הטענות ולהתייחס לאירועים המוזכרים בספר.

הספר "דבר שמתחפש לאהבה" עורר דיון ציבורי בסוגיית התעללות הורים בילדים. כתבה שפורסמה ב"הארץ" טענה שהספר השפיע על גל חדש בספרות ובתרבות העברית (בין השאר על עופרה עופר אורן ורוחמה וייס) שעוסק באופן פתוח בילדות והתבגרות בצילם של הורים מתעללים.

## חיים אישיים
עוז נשואה, אם לשניים, ומתגוררת עם משפחתה ברמת השרון.

## ספריה
* "יואלי הכל התקלקל לי" (2001), הד ארצי, הוצאת מעריב (איורים: ליאורה גרוסמן) 
* "יואלי ברקים ורעמים" (2002), הד ארצי, מעריב (איורים: ליאורה גרוסמן) 
* "שבע דרכים לעשות הורים שמחים" (2006), הקיבוץ המאוחד (איורים: ליאורה גרוסמן) 
* "שקשוקה נעלמת" (2007), הוצאת כתר (איורים: תמר נהיר-ינאי) 
* "שקשוקה שתיים" (2008), כתר (איורים: תמר נהיר-ינאי) 
* "שקשוקה מאמצת חתול איום ונורא" (2010), כתר (איורים: תמר נהיר-ינאי) 
* "שקשוקה והמלחמה העולמית בין הטובים לרעים" (2012), כתר (איורים: תמר נהיר-ינאי) 
* "שקשוקה ושוד הלימונים הגדול" (2014), כתר (איורים: תמר נהיר-ינאי) 
* "אני מייקי" (2017), הוצאת כנרת זמורה ביתן (איורים: רות גוילי) 
* "מתי כבר החתול שלנו יאהב אותנו?" (2017), הוצאת כנרת זמורה ביתן (איורים: זויה צ'רקסקי נאדי) 
*"אדון שמחה וששון" (2019), הוצאת כנרת זמורה ביתן (איורים: זויה צ'רקסקי נאדי) 
*"דבר שמתחפש לאהבה" (2021), הוצאת כנרת זמורה-דביר 
*"מייקי וקשת" (2024), הוצאת כנרת זמורה ביתן (איורים: רות גווילי)

## סרטים תיעודיים
* "למרוד במלכות" (55 ד'), 2007, ערוץ 1, על המחתרת היהודית של שנות ה-80 והזרם האנטי ממלכתי בחוגי הימין
* "קולף הסברס" (45 ד'), 2009, על הצייר הנשכח אשר פלדמן, בן העיר רחובות
* "יהודים עכשיו" (55 ד') 2010, ערוץ 1, על הזהות היהודית של החילונים בישראל
* "שקופים" (58 ד') 2013, ערוץ 1, על המתח בין תושבי דרום תל אביב לפליטים האפריקאים

## קישורים חיצוניים

* 
* 
* 
* ערוץ הכנסת, גליה עוז עם חגי סגל וזהבה גלאון, 13 בפברואר 2011
* ספרים טובים בורחים מהגדרות כמו מאש, ריאיון עם הסופרת גליה עוז לרגל צאת ספרה החדש "שקשוקה מאמצת חתול איום ונורא", הפנקס, כתב עת מקוון לספרות ותרבות לילדים, 22 במרץ 2012
* 
* 
* גליה עוז ב"מועדון תרבות "
* 
* סרטון של תיאטרון אורנה פורת על ההצגה "שקשוקה ושוד הלימונים הגדול"
*
* 
* דפנה לוי, ראיון אישי עם גליה עוז בפודקאסט ״על החיים ועל המוות״, 3 בספטמבר 2022
* דפנה לוי, שיחה עם גליה עוז, דרור בורשטיין, מעין רוגל וסמירה סרייה - על זיכרונות, מוות ואבל, בפודקאסט ״על החיים ועל המוות״, 19 ביוני 2023
* 

**על ספריה**:
* 
* 
* 
* 
* נירה לוין, שקשוקה מאמצת חתול, על "שקשוקה מאמצת חתול איום ונורא" באתר דףדף
*מרית בן ישראל, אהבה סודית ומוזרה, על "מתי כבר החתול שלנו יאהב אותנו?", בבלוג עיר האושר
*עטרה אופק, אדון שמחה וששון, באתר המתלהבת, 2019

**על "דבר שמתחפש לאהבה":
* 
* 
* 
*יוני ליבנה, [https://bedofsodom.wordpress.com/2021/03/05/גליה-עוז-דבר-שמתחפש-לאהבה/ גליה עוז, דבר שמתחפש לאהבה], ידיעות אחרונות, 5 במרץ 2021
*
*ארנה קזין, [https://www.facebook.com/ocoussin/posts/10158633411033645 על "דבר שמתחפש לאהבה"], 25 בפברואר 2021
*[https://www.kan.org.il/Podcast/item.aspx?pid=21183 גואל פינטו משוחח עם גליה עוז על "דבר שמתחפש לאהבה"], "כאן" תאגיד השידור הישראלי, 23 בפברואר 2021
* 
*
*
*[https://youtu.be/D4TbePBTRa8 שיחה עם גליה עוז במסגרת יום העיון "יחסים רעילים במשפחה" בקריה האקדמית אונו], 20 ביולי 2021
*
**על סרטיה**:
* 
* 

**ממאמריה''':
* על הקסם החתרני של רפאל ספורטה, אתר "הפנקס"
* 
* 
* 
* 
* 
* 
* 
* 

## הערות שוליים

קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:בוגרות אוניברסיטת תל אביב: קולנוע וטלוויזיה
קטגוריה:בוגרי אוניברסיטת תל אביב: קולנוע וטלוויזיה
קטגוריה:סופרות ישראליות
קטגוריה:סופרים ישראלים
קטגוריה:במאיות טלוויזיה ישראליות
קטגוריה:במאי טלוויזיה ישראלים
קטגוריה:זוכות פרס היצירה לסופרים ומשוררים
קטגוריה:זוכי פרס היצירה לסופרים ומשוררים
קטגוריה:זוכות פרס דבורה עומר
קטגוריה:זוכי פרס דבורה עומר
קטגוריה:משפחת קלוזנר
קטגוריה:חולדה (קיבוץ): אישים
קטגוריה:סופרים כותבי עברית
קטגוריה:סופרות כותבות עברית
קטגוריה:ישראליות שנולדו ב-1964
קטגוריה:ישראלים שנולדו ב-1964